geschter isch de wandertag gsi. mir sind also nomal zu dem grouse grind gfahre und dasmal aber e anderi route ufe. di steiler. :D s git lüt, die renned det ufe und hend denn öppe 40min, di langsame hend 1h30min. ich bin also nöd grännt, aber hans also ersatztraining ghan und min nach 55min dobe gsi. s isch aber scho zimli aasträngend gsi, 900 höhemeter i 2.9km und s meischte isch so stägästufe gsi. aber nöd so schön "ebe" sondern so richtigs gröll und so. :D denn simmer dobe aacho (jill 10min nach mir) und hend zmittag gässä. nachher hemmer welle d bäre gseh, aber die hend grad gschlafe und denn hemmer nur en wolf gseh. denn simmer no chli umägloffe und denn mitm bähnli abe. nach dem simmer für mich go fuessballschue fürs field hockey chafe. second hand, für 10 dollar. :D juhuuu. (die muesi jetzt hüt no chli uf hockglanz bringe... :D) denn simer i sones gourmet warehouse (s isch zimli chli aber het alles wo mer ide chuchi brucht. papi: s het sogar so en putzer für d wiikaraffe us monti) denn simmer no i sonen outdoor lade gange wo ich für mich und d anthea es veloliächt und e lüüti kauft han. und denn simmer hei. ich bin soo müäd gsi aber han denn no hörnliuuflauf kocht. :D zum glück hend es gern gha und ich ja sowiso. denn händ d georgia und ich no shrek 2 gluegt (blöde film) und denn bini go schlafe. und han mega schlächt gschlafe will han mich uf dem berg glaub chli vercheltet. ämel bini jetzt heiser und han mega schnupfe. und halsweh. :( aber des geht vorrüber. mach hüt namitag en nap und denn isch das wider furt. han denn no neui bilder drufglade... wünsch eu allne en schöne tag, julia